OpenLLM-France/wikimedia huggingface dataset:
# Riu Girona

El riu Girona, o Bolata, naix a la població valenciana de la Vall d'Alcalà, a l'extrem occidental de la Marina Alta i desguassa en el Mediterrani; concretament a la punta de l'Almadrava, on fa de frontera natural entre el terme d'eixe municipi i el de Dénia. El riu Girona té una longitud de 38,5 km i una superfície de conca de 117 km².

## Descripció

Després de travessar el terme de la Vall d'Ebo, s'engorja formant l'espectacular paratge conegut com el barranc de l'Infern, a l'eixida del qual hi ha la presa d'Isbert, situada sobretot al terme municipal de la Vall de Laguar. Des d'eixe punt, discorre per una plana al·luvial que conforma la meitat nord del Marquesat de Dénia, on rep les aigües del barranc de la Bolata, el seu afluent principal, i travessa els termes d'Orba i dels diferents pobles de l'anomenada Rectoria de la Marina Alta, (Tormos, Sagra, el Ràfol d'Almúnia, Benimeli i Sanet i els Negrals), Beniarbeig, Ondara, el Verger i els Poblets.

## Riuades

El riu Girona durant gran part de l'any manté un cabal reduït; tanmateix, de la tardor a l'estiu augmenta considerablement, i ha arribat a inundar els pobles i els camps de la seua ribera, en especial les viles de Beniarbeig, el Verger i els Poblets, les quals tenen edificacions molt pròximes a la vora del riu.
El 30 de setembre de 1919 la crescuda del Girona va afectar especialment a Beniarbeig, on les aigües van soscavar els fonaments d'algunes cases en arribar el riu als 5 metres d'altura, i també va causar importants danys al Verger i Els Poblets. Unes altres inundacions importants van ser les de novembre de 1941 i la del novembre de 1957. En la segona, durant els dies 1 i 2 d'octubre, va tindre lloc un període de pluges torrencials que afavorí que el cabal del riu baixara de gom a gom.
El 12 d'octubre de 2007, les fortes pluges concentrades en un espai de temps reduït van ser les causants de la crescuda del cabal del riu Girona i, conseqüentment del seu desbordament. Els valors pluviomètrics registrats en alguns pobles de la conca hidrogràfica del Girona oscil·laren els 400 mm. Aquella riuada destrossà 80 cases al llarg del riu al seu pas pel Verger, i arribà als dos metres d'alçària en els carrers contigus al seu llit. Fou el creixement més gran documentat al riu, que va deixar els ponts malmesos, el pont de Beniarbeig enrunat, i va provocar la mort d'una persona d'eixe municipi.

## Fotografies

| El Girona al seu pas pel Verger | El Girona als Poblets | El Girona a Beniarbeig, amb la Segària al fons |

## Referències

* ↑ Confederación hidrográfica del Júcar (Ministeri de Medi Ambient) (Consultat 18 Juny 2010 a Internet Archive) (es)
* 1 2 Samper, Carlos Cortés. Población y economía rural en la Montaña de Alicante (en castellà). Universidad de Alicante, 2009, p. 74-75. ISBN 978-84-7908-659-6.
* 1 2 Patrimonio geológico: los ríos en roca de la Península Ibérica (en castellà). IGME, 2010, p. 132. ISBN 978-84-7840-847-4.

## Enllaços externs

* Conseqüències de les plutges torrencials del 2007, Nota de premsa, Elperiódico.cat 13 d'octubre de 2007.
* El riu Girona en moments de Gota Freda Vídeo del youtube.com, pluges torrencials de l'octubre del 2007.
# Trinidad Morgades Besari

Trinidad Morgades Besari, (Malabo, 1931-2019) fou una intel·lectual i escriptora equatoguineana.

## Biografia

Va néixer a Malabo (Bioko) el 1931. Des de 1945, va estudiar Batxillerat en Canàries i Barcelona (Espanya) El 1954, va ingressar en la Universitat de Barcelona, en la facultat de Filosofia i Lletres, després del que el 1958 va obtenir la llicenciatura de Filosofia i Lletres. A l'any següent, el 1959, va tornar a Guinea Equatorial, com a professora de Llengua i Literatura, ingressant a l'escola de Magisteri del Ministeri de Santa Isabel (Malabo). El 1964 és designada per assistir a la Conferència de la OIT a Addis Abeba (Etiòpia) i el 1965 és nomenada Directora de Batxillerat en l'Institut Cardenal Cisneros.
El 1968, després de la independència de Guinea Equatorial, va ser nomenada Primera Secretària de l'Ambaixada de Guinea Equatorial a Lagos (Nigèria), després de la qual cosa el 1971, va ser nomenada agregada Cultural en l'Ambaixada de Guinea Equatorial, a Addis Abeba.
El 1973 va tornar a Espanya i el govern espanyol la va destinar a Tetuan (Marroc), com a professora de Literatura en el Col·legi Missionera Franciscanes. El 1975 es va incorporar a la Càtedra d'anglès i Literatura en l'Institut Reyes Católicos de Vélez-Málaga (Espanya).
El 1986 va tornar una altra vegada a Guinea Equatorial com a Secretària General de la UNED, i fent classes en l'ambaixada dels Estats Units a Malabo, després de la qual cosa, el 1988 és nomenada Secretària General del Consell d'Investigacions Científiques de Guinea Equatorial (CICGE). El 1992 va ser nomenada Directora de l'escola Nacional d'Agricultura (ENA), així com de l'escola d'Agricultura, Pesca i Forestal.
L'any 2000 es va convertir en directora del periòdic El Correo Guineoecuatoriano i en 2003 va ser escollida Presidenta de l'Associació de la Premsa de Guinea Equatorial (ASOPGE). En 2005 va ser nomenada Vicerectora de la Universitat Nacional de Guinea Equatorial (UNGE).
En el 2009 va ser nomenada Acadèmica Corresponent de la Reial Acadèmia Espanyola i en 2010 abandonà el càrrec en la UNGE.

## Obres

* Antígona (1991)

## Referències

* 1 2 3 4 Homenaje a Trinidad Morgades Besari, ex Vicerrectora de la UNGE Arxivat 2016-03-05 a Wayback Machine., 30 d'abril de 2013.
* 1 2 HOMENAJE A Dª. TRINIDAD MORGADES BESARI. Ex.- Vice.-Rectora de la Universidad de Guinea Ecuatorial Arxivat 2014-04-07 a Wayback Machine., La Gaceta de Guinea, No. 155, Any 14è, Setembre de 2010.
* ↑ La RAE, Real Academia de la Lengua de España, nombra por primera vez a cinco guineanos académicos correspondientes Arxivat 2013-11-02 a Wayback Machine., La Gaceta de Guinea, No. 142, Año 13º, Agost de 2009.
* ↑ Los primeros 'corresponsales' de la RAE en Guinea, El País, 6 de juliol de 2009.
* ↑ Womanism and Social Change in Trinidad Morgades Besari’s Antígona from Equatorial Guinea, Dosinda García Alvite, Denison University, Cincinnati Romance Review 30 (2011): pàgines 117-129.

## Enllaços externs

* Teatro y escritura femenina en Guinea Ecuatorial: entrevista a Trinidad Morgades Besari
# Sheep

«Sheep» (de l'anglès, "Ovelles") és una cançó del grup britànic de rock progressiu Pink Floyd que va aparèixer a l'àlbum Animals, editat l'any 1977.

## Història

Durant la gira de 1974, Pink Floyd tocava tres noves cançons per a la primera part del concert, seguides de tota la interpretació del disc The Dark Side of the Moon. Aquestes tres peces eren «You Gotta Be Crazy»,que va esdevenir «Dogs», també del disc Animals, «Shine On You Crazy Diamond»i «Raving And Drooling», que va esdevenir «Sheep»
Durant les performances de «Raving and Drooling» un enregistrament d'un DJ anomenat Jimmy Young a la BBC, es va tocar amb «One of these Days» i s'hi va unir amb un ordre aleatori. Fou la idea amb la qual Roger Waters li va donar per al seu home "delirant". Les lletres de la cançó eren molt diferents de les que serien les de «Sheep».
Ian Peel, un columnista musical de The Guardian, va ressaltar les similituds de «Sheep» amb el tema principal del Doctor Who, degut a la seva línia de baix i els efectes de so. Alguns crítics han suggerit que la cançó torna a utilitzar essencialment la part de baix de «One of These Days», una altra pista que tenia similituds amb aquesta melodia del tema de ciència-ficció.

## Explicació

Les ovelles de l'àlbum Animals no eren diferents que les del llibre de George Orwell La Rebel·lió dels Animals. Les ovelles representen la part més baixa de l'escala social, el proletariat. Són inconscient i explotades. En el primer vers, són descrites com a passius ignorants. Se'ls adverteix de la presència dels gossos, els guardians del sistema social.
En la segona estrofa, la terrible veritat cau sobre elles i amb el "xoc terminal als seus ulls" s'adonen que són manades amb mà de ferro. La cançó continua amb una cita bíblica on es mostra com les ovelles segueixen el seu mestre amb molta força. Però en un moment ple d'humor les ovelles es revolten contra els gossos usant karate.
La tercera estrofa es descriu la revolta de les ovelles, que són molt violentes i maten els gossos.

## Crèdits

* Roger Waters - guitarra, veu, vocoder, efectes sonors
* David Gilmour - baix, guitarra, sintetitzador
* Rick Wright - piano, orgue, sintetitzador
* Nick Mason - bateria, efectes sonors

## Referències

* ↑ «Animals - Pink Floyd». Apple Inc..
* ↑ «What were the original lyrics to Animals?». Ingsoc.com. Arxivat de l'original el 2015-09-24. [Consulta: 5 març 2004].
* ↑ Peel, Ian «Doctor Who: a musical force?». The Guardian Music Blog, 07-07-2008 [Consulta: 20 desembre 2011].

## Enllaços externs

* «Web oficial de Pink Floyd». Pink Floyd.
Viccionari
# (13260) Sabadell

(13260) Sabadell és un asteroide del cinturó principal descobert el 23 d'agost de 1998 per Ferran Casarramona i Antoni Vidal des de l'Observatori de la Montjoia, a prop de la vila de l'Estany. Anomenat amb el nom de Sabadell en honor de la ciutat que acull l'Agrupació Astronòmica de Sabadell, a la qual pertanyien els descobridors.

## Referències

* 1 2 Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 4 desembre 2023].
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=13260.
* 1 2 3 4 «JPL Small-Body Database». [Consulta: 13 febrer 2024].

## Enllaços externs

* Sobre l'asteroide (13260) Sabadell (NASA)
Viccionari
# Ramnagar (Mandla)

Ramnagar és una petita població al districte de Mandla a Madhya Pradesh a uns 15 km a l'est de Mandla a 22° 36′ N, 80° 33′ E﻿ / ﻿22.600°N,80.550°E﻿ / 22.600; 80.550 a la vora del riu Narmada.

## Història

Pertanyia als rages gonds de Garha però la captura de Chauragarh pels bundeles, i l'expansió de l'Imperi Mogol i del regne gond de Deogarh va aconsellar als rages de Garha escollir una nova capital més retirada que Garha o Chauragarh i el 1663, Hirde Sah, el 54tè sobirà, es va establir a Ramnagar, que va romandre seu del govern durant 8 regnats fins que Narendra Shah la va traslladar a Mandla. En aquest temps Ramnagar fou una ciutat gran i important que teia centre a un baoni que avui està situar a uns 6 km a l'est del palau. Les ruïnes són força extenses destacant les del palau construït per Bhagwant Rao, primer ministre d'Hirde Sah, de cinc pisos d'altura; aquesta altura obstruïa la visió des del rei i aquest va ordenar que les muralles del palau del seu ministre fossin abaixades. Proper hi havia un temple que portava una inscripció on es recorda el noms dels reis gonds per tretze segles entre el segle IV i el XVII.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Quercus robusta

Quercus robusta (també anomenat roure robust) és una espècie d'arbre de la família de les fagàcies. Està classificada en la secció dels roures vermells d'Amèrica del Nord, Centreamèrica i el nord d'Amèrica del Sud que tenen els estils llargs, les glans maduren en 18 mesos i tenen un sabor molt amarg. Les fulles solen tenir lòbuls amb les puntes afilades, amb truges o amb pues en el lòbul.

## Distribució

És un endemisme on només es troba a les Muntanyes Chisos, a l'interior del Parc Nacional de Big Bend a l'oest de Texas.

## Descripció

Quercus robusta és un arbre caducifoli que pot assolir fins als 13 metres d'altura. L'escorça és de color negre o marró i les branques fosques de color marró vermellós. Les fulles són de fins a 12 cm de llarg, amb unes poques dents o petits lòbuls al llarg de les vores. L'arbre creix en canyons boscosos humits.

## Taxonomia

Quercus robusta va ser descrita per Cornelius Herman Muller i publicat a Torreya 34(5): 119–120. 1934.

### Etimologia

Quercus: nom genèric del llatí que designava igualment al roure i a l'alzina.
robusta: epítet llatí que significa "robust".

## Vegeu també

* Característiques de les fagàcies

## Referències

* ↑ Hess, W.J. 1998.
* ↑ Biota of North America Program 2014 county distribution map
* ↑ Flora of North America, Quercus robusta C. H. Muller, 1934.
* ↑ Muller, Cornelius Herman 1934.
* ↑ «Quercus robusta». Tropicos.org. Missouri Botanical Garden. [Consulta: 17 setembre 2013].

## Enllaços externs

* Guia de Planta en línia inclou foto de l'hàbitat de mostres cultivades
# American Fork

American Fork és una població dels Estats Units a l'estat de Utah. Segons el cens del 2000 tenia 21.941 habitants.

## Demografia

Segons el cens del 2000, American Fork tenia 21.941 habitants, 5.934 habitatges, i 5.109 famílies. La densitat de població era de 1.123,5 habitants per km².
Dels 5.934 habitatges en un 54,3% hi vivien nens de menys de 18 anys, en un 75,2% hi vivien parelles casades, en un 8,4% dones solteres, i en un 13,9% no eren unitats familiars. En l'11,7% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,64 i el nombre mitjà de persones que vivien en cada família era de 3,98.
Per edats la població es repartia de la següent manera: un 38,3% tenia menys de 18 anys, un 11,9% entre 18 i 24, un 27,6% entre 25 i 44, un 14,4% de 45 a 60 i un 7,8% 65 anys o més.
L'edat mediana era de 25 anys. Per cada 100 dones de 18 o més anys hi havia 96 homes.
La renda mediana per habitatge era de 51.955 $ i la renda mediana per família de 55.118 $. Els homes tenien una renda mediana de 41.682 $ mentre que les dones 24.073 $. La renda per capita de la població era de 16.293 $. Entorn del 3,2% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- American Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- American Fork». American Fact Finder. Oficina del Cens dels Estats Units, 12-01-2010.
Plantilla:Comtat de Utah
# Somorgollaire columbí

El somorgollaire columbí (Cepphus columba) és un ocell marí de la família dels àlcids (Alcidae) que habita al Pacífic Nord i és molt semblant al somorgollaire alablanc de l'Atlàntic.

## Morfologia

* Hi ha diferències entre les mesures depenent de l'àrea geogràfica, amb una mitjana de 37 cm de llargària i un pes de 417-524 grams.
* En estiu és de color completament negre a excepció d'una ampla taca blanca a l'ala dividida en dues o tres per barres negres transversals.
* En hivern el capell, part posterior del coll i parts superiors són blanques amb taques fosques.
* Bec punxegut negre. Potes roges.
* Joves similars als adults en hivern, amb la punta de les plomes blanques de color negre i taques fosques per les parts inferiors.

## Hàbitat i distribució

Pelàgic i costaner. Cria a penya-segats i roques costaneres del Pacífic Septentrional, al nord-est de Sibèria, illes Aleutianes, Alaska i illes Kurils. En hivern arriba cap al sud fins al Japó i Baixa Califòrnia.

## Referències

* ↑ El somorgollaire columbí a CERCATERM Rev. 15/11/2011 (català)
# Triplophysa strauchii

Triplophysa strauchii és una espècie de peix de la família dels balitòrids i de l'ordre dels cipriniformes.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kessler, K. T. 1874. Pisces. A: Fedtschensko's Expedition to Turkestan. Zoogeographical Researches. Izv. Imp. Obsh. Lyub. Estestv. Antro. Etno. v. 11: i-iv + 1-63, Pls. 1-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# (132524) APL

Les dues fotografies en aquesta imatge són de l'asteroide preses l'11 de juny (a la part inferior, a una distància de 3,36 milions de km) i 12 de juny de 2006 (la part superior, presa a 1,34 milions de km).
(132524) APL, anteriorment conegut per la seva designació provisional de 2002 JF56, és un petit asteroide voltant de 2,3 kilòmetres que va ser visitat per la nau New Horizons, que va passar a una distància d'uns 101.867 kilòmetres a les 04:05 UTC el 13 de juny de 2006. Els espectres obtinguts per New Horizons mostra que APL és un asteroide del tipus S. L'asteroide va ser descobert el maig de 2002, pel projecte Lincoln Near-Earth Asteroid Research (LINEAR). El nom de l'asteroide APL és en referència a la Johns Hopkins University Applied Physics Laboratory, que varen ser constructors de la sonda New Horitzons.

## Referències

* ↑ Afirmat a: Minor Planet Center Database.
* ↑ «JPL Small-Body Database». [Consulta: 15 gener 2024].
* 1 2 3 4 5 6 7 8 9 «JPL Small-Body Database». [Consulta: 30 abril 2024].
* ↑ «JPL Small-Body Database». [Consulta: 29 febrer 2024].
# Ramnagar

«Ramnagar» té aquests significats:
* Ramnagar (Gujranwala), moderna Rasulnagar, a la riba del Chenab al Panjab, districte de Gujranwala, al Pakistan
* Ramnagar (Barabanki), Uttar Pradesh districte de Barabanki (Índia)
* Ramnagar (Varanasi), Uttar Pradesh districte de Varanasi (Índia)
* Ramnagar (Bareilly), Uttar Pradesh districte de Bareilly (Índia)
* Ramanagar o Ramnagara a Karnataka (Índia)
* Ramnagar (Hyderabad), suburbi d'Hyderabad, a Andhra Pradesh, regió de Telangana (Índia)
* Ramnagar (Mandla) al districte de Mandla a Madhya Pradesh (Índia)
* Ramnagar (Satna) al districte de Satna a Madhya Pradesh (Índia)
* Ramnagar (Bihar) al districte de Paschim Champaran (Índia)
# Rafael Soto Andrade

Rafael Soto Andrade (Jerez de la Frontera, 14 d'octubre de 1957) és un ex-genet andalús, guanyador d'una medalla de plata en la modalitat de doma clàssica.
Va participar, als 38 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir finalitzar setè en la prova per equips, guanyant així un diploma olímpic, i trenta-vuitè en la prova individual. En els Jocs Olímpics d'Estiu de 2000 realitzats a Sydney (Austràlia) guanyà un nou diploma olímpic en finalitzar cinquè en la prova per equips i a més fou dotzè en la prova individual. Finalment en els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de plata en la prova per equips al costat de Beatriu Fererr-Salat, Juan Antonio Jiménez i Ignacio Rambla, així com vuitè en la prova individual, aconseguint un nou diploma olímpic.
# Albert Fabà i Llatse

Albert Fabà i Llatse (Tortosa, Baix Ebre, 8 de desembre de 1927 - Amposta, Montsià, 4 d'agost de 2022) era un pintor català.
Va estudiar dibuix a l'antiga Escola del Treball del convent de Sant Joan de Tortosa, per, anys més tard, passar a estudiar a l'Escola de la Llotja. Durant la postguerra va formar dels col·lectius artístics Delta 51 (juntament amb Robert Escoda i Valldepérez o Francesc Todó i Garcia, entre d'altres), i MACLA-65 (juntament amb Frederic Mauri i Pallarès, Ferran Cartes i Yerro o Manuel Pérez Bonfill, entre d'altres. La influència d'aquest últim col·lectiu, caracteritzada per la praxi del realisme crític i la defensa de l'art com a eina de consciència política i transformació social, va ser gran, i es va mantenir en Fabà durant tota la dècada dels anys 70 del segle xx. Amb posterioritat, tota la seva obra vindrà marcada per la recerca de les possibilitats d'expressió artística a través de matèria, treballant amb diferents tècniques i materials, i basculant entre la figuració i l'abstracció.

## Referències

* ↑ «Dol a Tortosa per la mort de l’artista Albert Fabà» (en espanyol europeu). [Consulta: 11 agost 2022].
* 1 2 López, Irene «Inauguració de l'exposició “Albert Fabà o la revolta permanent”, al Museu de Tortosa». Ribera Online, 09-03-2020. Arxivat de l'original el 2020-10-01 [Consulta: 9 gener 2021].
* 1 2 «Albert Fabà o la revolta permanent». Museu de Tortosa. [Consulta: 9 gener 2021].
# Txaussovka

Txaussovka - Чаусовка (rus) - és un poble (un khútor) de l'óblast de Bélgorod, a Rússia. El 2010 tenia 29 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Shira Haas

Shira Haas (hebreu: שירה האס‎; 11 de maig de 1995) és una actriu israeliana.
Va néixer a Hod ha-Xaron, Israel, en una família jueva. Els seus pares, ambdós sabres, són d'origen polonès, hongarès i txec. El seu avi, un supervivent de l'Holocaust, havia estat empresonat al camp de concentració d'Auschwitz durant la Segona Guerra Mundial.
Haas es va formar a una escola d'arts de Givatayim, als afores de Tel-Aviv. El 2014 va guanyar el premi de millor actriu al Festival Internacional de Cinema de Jerusalem per la pel·lícula Princess. El 2019, Haas va ser seleccionada per al paper protagonista a la minisèrie de Netflix Unorthodox, estrenada el març de 2020. Per al paper, va aprendre l'ídix i participà en els ritus hassídics satmar.

## Filmografia seleccionada
### Pel·lícules

| Any | Títol | Paper | Notes |
| 2015 | Princess | Adar | |
| 2015 | A Tale of Love and Darkness | Kira | |
| 2017 | Foxtrot | Alma | |
| 2017 | The Zookeeper's Wife | Urszula | |
| 2018 | Mary Magdalene | Leah | |
| 2018 | Broken Mirrors | Ariela | |
| 2018 | Noble Savage | Anna | |
| 2019 | Esau | Leah | Postproducció |

### Televisió

| Any | Títol | Paper |
| 2013–2016 | Shtisel | Ruchami Weiss |
| 2015 | Hazoref | Sofi |
| 2016 | Ikaron HaHachlafa | Salame |
| 2017 | The Harem | Tamar |
| 2018 | The Conductor | Odi |
| 2020 | Unorthodox | Esther Shapiro |

## Referències

* ↑ Tilchen, Jordyn. «'Unorthodox' Remembers Atrocities Of The Past While Stepping Bravely Into The Future». MTV News. Arxivat de l'original el 2020-03-27. [Consulta: 11 abril 2020].
* ↑ «Scenes from the Jerusalem Film Festival» (en anglès), 21-07-2014. [Consulta: 26 juliol 2017].
* ↑ Miller, Gerri. «‘Shtisel' Star Shira Haas Leaves the Charedi Life in ‘Unorthodox’». Jewish Journal, 25-03-2020.
# (478) Tergeste

(478) Tergeste és l'asteroide número 478, que es troba al cinturó d'asteroides. Fou descobert per l'astrònom Luigi Carnera des de l'Observatori de Heidelberg-Königstuhl, el 21 de setembre del 1901.

## Referències

* Pàgina oficial de la NASA (anglès)
* 1 2 3 4 5 6 7 8 «JPL Small-Body Database». [Consulta: 18 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
# Reacció d'addició

Una reacció d'addició, en química orgànica, és una reacció orgànica on es combinen dos o més molècules per formar-ne una de més gran.
Les reccions d'addició estan limitades a compostos químics que tenen enllaços múltiples, com són les molècules amb doble enllaç carboni-carboni, (alquens), o amb enllaços triples (alquins). Les molècules que contenen dobles enllaços carboni-heteroàtom com els grups carbonil (C=O), o grups imina (C=N), poden experimentar addició perquè tenen caràcters de doble enllaç.
La reacció d'addició és l'oposada la reacció d'eliminació. Per exemple la reacció d'hidratació d'un alquè i la deshidratació d'un alcohol són parelles d'addició-eliminació.
Hi ha dos tipus principals de reaccions d'addició polars: addició electòfila i addició nucleòfila. Hi ha dues reaccions d'addició no polars i es diuen addició de radical lliure i cicloaddició. En polimeritzacions les reaccions d'addició es diuen addició de polimerització.

## Referències

* ↑ Morrison, R. T.; Boyd, R. N.. Organic Chemistry (en anglès). 4a ed.. Boston: Allyn and Bacon, 1983. ISBN 0205058388.
* ↑ March, Jerry. Advanced Organic Chemistry: Reactions, Mechanisms, and Structure (en anglès). Nova York: Wiley, 1985. ISBN 0-471-85472-7.